話說係柯士甸路開始已經食呢間既餃子，最鐘意就係嗌玉豆豬肉餃加年糕，無他，因為佢地既餃子真係好有住家味，食完，有一種好幸福溫暖既感覺！餃子皮薄料靚唔使講，但連個湯底都誠意十分，係似啲蝦米仔煲成的，食落好清新，感覺好健康。啲年糕都好足料，好多舊，軟硬適中，成碗睇落去唔大，但又真夠食，飽哂！呢度無論食物，湯，都無落味精，連杯豆漿都唔會太甜，好適合啲唔鐘意重口味既人。總之有時出街食得太多次，又無時間返屋企食，就會去幫襯阿芳，呢間鋪果種低調，平實，默默包餃子，清淡既感覺，咪就係阿媽咁囉！